Samarqanddan Toshkentga Hayit bayrami munosabati bilan qo'shimcha poezd qatnovi yo'lga qo'yiladi

Samarqand–Toshkent–Samarqand yo'nalishida Hayit bayrami munosabati bilan 3 maydan qo'shimcha poezd qatnovi yo'lga qo'yiladi. Bu haqda “O'ztemiryo'lyo'lovchi” axborot xizmati xabar berdi.
Qayd etilishicha, 3–5 may kunlari Samarqand–Toshkent–Samarqand yo'nalishida “Afrosiyob” yuqori tezlikda harakatlanuvchi zamonaviy poezdlarining qo'shimcha qatnovi yo'lga qo'yiladi. Bu Ramazon hayiti bayrami arafasida yo'lovchilarga yanada ko'proq qulaylik yaratish hamda transport xizmatlari ko'rsatish ko'lamini oshirish maqsadida amalga oshiriladi.
Avvalroq “Uzbekistan Airways” Hayit bayrami munosabati bilan 50 foiz chegirma e'lon qilgandi.